CELEX: 62014CA0594
Language: et
Date: 2015-12-10 00:00:00
Title: Kohtuasi C-594/14: Euroopa Kohtu (kuues koda) 10. detsembri 2015. aasta otsus (Bundesgerichtshofi (Saksamaa) eelotsusetaotlus) – Simona Kornhaas versus Thomas Dithmar, Kornhaas Montage und Dienstleistung Ltd pankrotihaldur (Eelotsusetaotlus — Vabadusel, turvalisusel ja õigusel rajanev ala — Maksejõuetusmenetlused — Määrus (EÜ) nr 1346/2000 — Artikli 4 lõige 1 — Kohaldatava õiguse kindlaksmääramine — Liikmesriigi õigusakt, mis näeb ette äriühingu juhataja kohustuse hüvitada äriühingule pärast selle maksejõuetuks muutumist tehtud väljamaksed — Selle sätte kohaldamine teises liikmesriigis asutatud äriühingule — ELTL artiklid 49 ja 54 — Asutamisvabaduse piirang — Puudumine)

8.2.2016   
            
            
               ET
            
            
               Euroopa Liidu Teataja
            
            
               C 48/5
            
         Euroopa Kohtu (kuues koda) 10. detsembri 2015. aasta otsus (Bundesgerichtshofi (Saksamaa) eelotsusetaotlus) – Simona Kornhaas versus Thomas Dithmar, Kornhaas Montage und Dienstleistung Ltd pankrotihaldur
   (Kohtuasi C-594/14) (1)
   
   ((Eelotsusetaotlus - Vabadusel, turvalisusel ja õigusel rajanev ala - Maksejõuetusmenetlused - Määrus (EÜ) nr 1346/2000 - Artikli 4 lõige 1 - Kohaldatava õiguse kindlaksmääramine - Liikmesriigi õigusakt, mis näeb ette äriühingu juhataja kohustuse hüvitada äriühingule pärast selle maksejõuetuks muutumist tehtud väljamaksed - Selle sätte kohaldamine teises liikmesriigis asutatud äriühingule - ELTL artiklid 49 ja 54 - Asutamisvabaduse piirang - Puudumine))
   (2016/C 048/07)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja: Simona Kornhaas
   
      Kostja: Thomas Dithmar, Kornhaas Montage und Dienstleistung Ltd pankrotihaldur
   
      Resolutsioon
   
   
               1.
            
            
               Nõukogu 29. mai 2000. aasta määruse (EÜ) nr 1346/2000 maksejõuetusmenetluse kohta artiklit 4 tuleb tõlgendada nii, et selle kohaldamisalasse kuulub Inglismaa või Walesi õiguse alusel asutatud sellise äriühingu juhataja vastu, mille suhtes on Saksamaal algatatud maksejõuetusmenetlus, Saksa kohtusse saabunud hagi, milles äriühingu pankrotihaldur nõuab sellise siseriikliku õigusnormi nagu osaühinguseaduse § 64 lõike 2 esimese lause alusel nende väljamaksete hüvitamist, mille juhataja tegi enne maksejõuetusmenetluse algatamist, kuid pärast kuupäeva, millest alates loeti äriühing maksejõuetuks.
            
         
               2.
            
            
               ELTL artiklitega 49 ja 54 ei ole vastuolus sellise siseriikliku õigusnormi nagu osaühinguseaduse § 64 lõike 2 esimese lause kohaldamine sellise äriühingu juhatajale, mis on asutatud Inglismaa või Walesi õiguse alusel ja mille suhtes on Saksamaal algatatud maksejõuetusmenetlus.
            
         
      (1)  ELT C 127, 20.4.2015.